**REPUBLIKA HRVATSKA**

**VUKOVARSKO – SRIJEMSKA ŽUPANIJA**

**OSNOVNA ŠKOLA LIPOVAC**

**CVJETNO NASELJE 8, LIPOVAC**

**ŠKOLSKI ODBOR OŠ LIPOVAC**

KLASA:602-02/15-01/353

URBROJ:2188-28/15-01

U Lipovcu 30. studenog 2015. godine

Z A P I S N I K

Sa 7. sjednice Školskog odbora OŠ LIPOVAC, Lipovac od 30. studenog 2015. godine

početak sjednice u 13:00 sati u zbornici Osnovne škole Lipovac

Nazočni: Ivana Rendulić, Toni Čengić, Karolina Božić – članovi Školskog odbora ispred Vijeća učitelja i Skupa radnika, Jozo Dežić – član Školskog odbora ispred Vijeća roditelja, Marko Lovrić – član Školskog odbora ispred osnivača te ravnatelj Grgur Jurković i tajnica Marina Meseljević.

Odsutni: Marta Grgić – izostanak nije opravdan;

Ivan Plavšić – opravdao izostanak zbog poslovnih obveza.

Sukladno članku 12. Poslovnika o radu Školskog odbora OŠ LIPOVAC predsjednica je otvorila sedmu sjednicu Školskog odbora u 2015./2016. i predložila:

D N E V N I R E D

1. Verifikacija zapisnika 6. sjednice održane 17. studenog 2015. godine
2. Usvajanje prijedloga Statuta – Izmjene i dopune Statuta - Pedagoške mjere, sukladno Pravilniku o kriterijima za izricanje Pedagoških mjera
3. Davanje suglasnosti ravnatelju za zapošljavanje voditelja računovodstva po raspisanom natječaju od 17.11.2015. – zamjena za porodiljni dopust
4. Razno

Ad 1) Dnevni red – zapisnik sa 6. sjednice Školskog odbora održane 17. studenog 2015. godine usvojen je jednoglasno sa 5 glasova prisutnih članova.

Ad 2) Članovi Školskog odbora upoznati sa Izmjenama i dopunama Statuta OŠ LIPOVAC sukladno Pravilniku o kriterijima za izricanje Pedagoških mjera koji je donesen 31. kolovoza 2015.

Izmjene i dopune Statuta OŠ LIPOVAC jednoglasno su usvojene sa pet glasova prisutnih članova Školskog odbora.

Ad 3) Predsjednica Školskog odbora prepustila je riječ ravnatelju. Ravnatelj izvješćuje članove Školskog odbora o pristiglim zamolbama na natječaj za voditelja računovodstva raspisanog 17.11.2015. – zamjena voditelja računovodstva Ivane Božanović (porodiljni dopust) – 20 sati tjedno.

Pristiglo je 6 zamolbi, a to su:

1. Renata Šunjić,
2. Luciana Mandić,
3. Zvonimir Đurković,
4. Vinko Kiš,
5. Martina Grgurovac,
6. Martina Prakaturović.

Svi kandidati osim Zvonimira Đurkovića, ispunjavaju uvjete natječaja. Istoimeni ima završen Poljoprivredni fakultet, smjer Agrarno poduzetništvo.

Sukladno čl.72. alineja 14. Statuta škole ravnatelj odlučuje o zasnivanju i prestanku radnog odnosa uz prethodnu suglasnost Školskog odbora.

Predlaže Renatu Šunjić za voditelj računovodstva kao zamjenu za porodiljni dopust na određeno ugovorno vrijeme.

Prisutni članovi Školskog odbora dali su ravnatelju prethodnu suglasnost za zasnivanje radnog odnosa sa Renatom Šunjić, diplomiranom ekonomisticom koja je već zaposlena u osnovnoj školi na ugovorno vrijeme **do** 60 dana.

Kako više nije bilo pitanja,sjednica je završena u 13:30 sati.

Zapisničar: Predsjednica Školskog odbora:

Marina Meseljević, bacc.admin.publ. Ivana Rendulić, mag.prim.educ.